Agtjarige Jemeense bruid sterf ná huweliksnagKinderbruide Menseregteorganisasies het geskok gereageer nadat ‘n agtjarige Jemeense meisie gesterf het weens inwendige beserings wat sy tydens haar huweliksnag opgedoen het. Volgens die plaaslike media hou die inwendige beserings regstreeks met geslagsgemeenskap verband. Die meisie se stiefpa het haar vir sowat $3 000 aan ‘n Saoedi-Arabiese man as bruid verkoop. Die Jemeense sentrum vir Menseregte beywer hom daarvoor dat die minimum-ouderdom vir huwelike tot 18 jaar verhoog word, maar alle pogings is tot dusver deur Islamitiese politici gekeer. Kinderhuwelike kom gereeld in dié land voor.